pythainlp/thai-wiki-dataset-v3 huggingface dataset:
เทศบาลเมืองหนองสำโรง

เทศบาลเมืองหนองสำโรง เป็นองค์กรปกครองส่วนท้องถิ่นประเภทเทศบาลเมือง มีพื้นที่ครอบคลุมบางส่วนของตำบลหมูม่น บางส่วนของตำบลนาดี และบางส่วนของตำบลบ้านเลื่อม อำเภอเมืองอุดรธานี จังหวัดอุดรธานี ตั้งอยู่ทางทิศตะวันตกเฉียงเหนือของเทศบาลนครอุดรธานี
== ประวัติ ==
เทศบาลเมืองหนองสำโรง แรกเริ่มก่อตั้งชื่อว่า สุขาภิบาลโพธิสว่าง เมื่อวันที่ 17 พฤศจิกายน พ.ศ. 2523 มีพื้นที่ครอบคลุม 24.85 ตารางกิโลเมตร
ต่อมาเมื่อวันที่ 25 พฤษภาคม พ.ศ. 2542 สุขาภิบาลโพธิสว่าง ได้ยกฐานะเป็นเทศบาลตำบลโพธิสว่าง พร้อมทั้งได้เสนอเปลี่ยนชื่อเทศบาลไปยังกระทรวงมหาดไทยเป็น "เทศบาลตำบลหนองสำโรง" เมื่อวันที่ 17 ธันวาคม พ.ศ. 2547 เพื่อให้สอดคล้องกับสภาพภูมิศาสตร์และประวัติศาสตร์ของพื้นที่ ซึ่งมีแหล่งน้ำประวัติศาสตร์ของจังหวัดอุดรธานี คือ หนองสำโรง (หนองน้ำ) ซึ่งเป็นจุดที่พักกองทัพแห่งหนึ่งของพลตรีพระเจ้าบรมวงศ์เธอฯ กรมหลวงประจักษ์ศิลปาคมผู้ทรงก่อตั้งเมืองอุดรธานี อีกทั้งยังมีค่ายเจ้าพระยาสุรวงศ์วัฒนศักดิ์ หรือชื่อที่คนทั่วไปรู้จัก คือ ค่ายหนองสำโรง (ร 13 พัน 2 และ ร13 พัน 3) และสอดคล้องตามเจตนารมณ์ของประชาชนในเขตเทศบาล
หลักจากนั้น ในวันที่ 1 กุมภาพันธ์ พ.ศ. 2551 เทศบาลตำบลหนองสำโรง ได้ยกฐานะจากเทศบาลตำบลเป็นเทศบาลเมืองหนองสำโรง เนื่องมีความเจริญของตัวเมืองที่มีมากขึ้นเรื่อยๆ ชุมชนหนาแน่นขึ้นและมีการขยายตัวโดยรอบอีกทั้งเทศบาลมีรายได้ที่เหมาะสมและเพียงพอต่อการให้บริการสาธารณะกับประชาชนตามอำนาจหน้าที่ของเทศบาลเมืองได้
เมื่อวันที่ 8 ตุลาคม พ.ศ. 2565 วัดใหม่หนองหิน เทศบาลเมืองหนองสำโรง เป็นสถานที่เผาศพ ส.ต.อ.ปัญญา คำราบผู้ก่อเหตุกราดยิงที่จังหวัดหนองบัวลำภู พ.ศ. 2565
== การปกครอง ==
เทศบาลเมืองหนองสำโรง มีทั้งหมด 29 ชุมชน ได้แก่
== อ้างอิง ==
== แหล่งข้อมูลอื่น ==
เทศบาลเมืองหนองสำโรง 
เทศบาลเมือง
หนองสำโรง
เทศบาลเมืองเลย

เทศบาลเมืองเลย เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอเมืองเลย จังหวัดเลย มีพื้นที่ครอบคลุมตำบลกุดป่องทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดเลย มีประชากรในปี พ.ศ. 2560 จำนวน 21,013 คน
== ภูมิศาสตร์ ==
เมืองเลยตั้งอยู่ในลุ่มแม่น้ำเลย ซึ่งไหลผ่านทางตะวันออกของตัวเมืองจากทิศใต้ไปยังทิศเหนือ มียอดเขาที่เรียงตัวในทางตะวันออก ได้แก่ ภูบ่อบิด ซึ่งอยู่ห่างจากตัวเมือง 
== การขนส่ง ==
ในเขตเทศบาลเมืองเลยเป็นจุดตัดของทางหลวงแผ่นดินสายสำคัญ 2 สาย ได้แก่ ทางหลวงแผ่นดินหมายเลข 21 ซึ่งเชื่อมไปยังทิศตะวันตกผ่านอำเภอภูเรือ แล้ววกลงทิศใต้ไปยังอำเภอหล่มสัก และทางหลวงแผ่นดินหมายเลข 201 ซึ่งมาจากอำเภอเชียงคานทางทิศเหนือ บริเวณพรมแดนกับประเทศลาว เข้าสู่เมืองเลย ไปยังอำเภอโนนสะอาด
นอกจากการขนส่งทางบกแล้ว เมืองเลยยังมีท่าอากาศยาน 1 แห่ง คือ ท่าอากาศยานเลย ซึ่งตั้งอยู่ในตำบลนาอาน อยู่นอกเขตเทศบาลลงไปทางทิศใต้
=== รายชื่อถนนในเมืองเลย ===
== อ้างอิง ==
== แหล่งข้อมูลอื่น ==
เทศบาลเมือง
เทศบาลในจังหวัดเลย
อำเภอเมืองเลย
เทศบาลเมืองกาฬสินธุ์

เทศบาลเมืองกาฬสินธุ์ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอเมืองกาฬสินธุ์ จังหวัดกาฬสินธุ์ มีพื้นที่ครอบคลุมตำบลกาฬสินธุ์ทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดกาฬสินธุ์ มีระยะทางห่างจากกรุงเทพมหานคร 513 กิโลเมตร
ตำบลกาฬสินธุ์ ซึ่งเป็นที่ตั้งของเทศบาลเมืองกาฬสินธุ์ มีอาณาเขตติดต่อกับตำบลข้างเคียง เรียงจากทิศเหนือตามเข็มนาฬิกา ได้แก่ ตำบลโพนทอง ตำบลหลุบ ตำบลเหนือ และตำบลลำพาน
== ประวัติ ==
เทศบาลเมืองกาฬสินธุ์จัดตั้งขึ้น ตามพระราชกฤษฎีกาจัดตั้งเทศบาลเมืองกาฬสินธุ์ จังหวัดมหาสารคาม พ.ศ. 2480 เมื่อวันที่ 14 มีนาคม 2480 ซึ่งเป็นการยกฐานะบางส่วนของตำบลเหนือ และตำบลหลุบ อำเภอหลุบ จังหวัดมหาสารคาม ขึ้นเป็นเทศบาลเมือง เรียกว่า “เทศบาลเมืองกาฬสินธุ์  จังหวัดมหาสารคาม” มีพื้นที่ 4.04 ตารางกิโลเมตร
ต่อมาในปี พ.ศ. 2524 ได้ขอขยายเขตเทศบาลออกเป็น 16.96 ตารางกิโลเมตร ซึ่งได้มีพระราชกฤษฎีกาเปลี่ยนแปลงเขตเทศบาลเมืองกาฬสินธุ์ เมื่อวันที่ 27 กันยายน  พ.ศ. 2525 จากอดีตถึงปัจจุบันรวม 70 ปี มีนายกเทศมนตรี 23 คน โดยมีพระอรรถเปศลสุรวดี เป็นนายกเทศมนตรีคนแรก และในปัจจุบันมีนายจารุวัฒน์ บุญเพิ่ม เป็นนายกเทศมนตรีเมืองกาฬสินธุ์
== อ้างอิง ==
เทศบาลเมือง
เทศบาลในจังหวัดกาฬสินธุ์
จาง เสฺวโหย่ว

จาง เสฺวโหย่ว หรือ Jacky Cheung (; กวางตุ้ง:  เจิ๊ง หอกเหยา ; ชื่อภาษาอังกฤษ : Jacky Cheung) เกิดวันที่ 10 กรกฎาคม ค.ศ. 1961 ที่เมืองเทียนจิน ประเทศจีนแผ่นดินใหญ่  นักร้อง , ราชาเพลงป็อป , นักแสดง ของเกาะฮ่องกง หนึ่งในสี่ ราชาเพลงป็อปแห่งยุค 90s  , ได้รับยกย่องให้เป็น ราชาเพลงป็อปของชาวจีนทั่วโลก (Number One in The Chinese world)
== ประวัติ ==
จาง เสฺวโหย่ว (Jacky Cheung) เป็นลูกคนกลาง มีพี่ชาย 1 คน น้องสาว 1 คน หลังจากเรียนจบชั้นมัธยมปลาย ได้เข้าทำงานที่ กรมพัฒนาการค้าของฮ่องกง และสายการบินคาเธ่ย์ แปซิฟิค จาง เสฺวโหย่ว เริ่มมีชื่อเสียงจากการประกวดร้องเพลงในปี ค.ศ. 1984  เป็นผู้ชนะเลิศจากผู้เข้าประกวดกว่า 10,000 คน จาก 18 เขตของเกาะฮ่องกง  ได้เซ็นสัญญาเป็นนักร้องค่ายโพลีแกรม อัลบั้มชุดแรกมียอดขายถึง 200,000 แผ่น  แต่มาโด่งดังถึงขีดสุดในยุคทศวรรษที่ 90  เป็นหนึ่งในสี่ราชาเพลงป็อป (King of Canto - pop) ของเกาะฮ่องกงในยุคนั้น เขาได้รับความนิยมจากแฟนเพลงชาวจีนทั่วโลกเป็นอย่างมาก จนมีคำกล่าวว่า มีคนจีนที่ไหน ก็มีเพลงของ จาง เสฺวโหย่ว ที่นั่น  เขามีบทเพลงไพเราะมากมาย จนได้รับฉายาว่า เทพเจ้าแห่งเพลง (God of Songs , 歌神) คนที่ 2 ของเกาะฮ่องกง   ในปี 1992 จาง เสฺวโหย่ว ได้รับยกย่องให้เป็นหนึ่งใน นักร้อง
ปลาเขี้ยวก้าง

ปลาเขี้ยวก้างหรือปลาสตอปไลต์ลูสจอว์ (Stoplight loosejaw; ) เป็นสิ่งมีชีวิตชนิดหนึ่งที่อาศัยอยู่ใต้ทะเลลึก มีรูปร่างคล้ายปลาฉลาม โดยชื่อ สตอปไลต์ มาจาก Stoplight ซึ่งหมายถึงสัญญาณไฟจราจรนั่นเอง จะสามารถพบพวกมันได้มากที่ความลึก 500 เมตรลงไป
พวกมันอยู่ในสกุล Aristostomias และ Pachystomias และมันสามารถเรืองแสงได้โดยแสงของมันนั้นจะมีแสงสีส้มหรือสีแดง และพวกมันยังมีเอกลักษณ์เฉพาะในหมู่สัตว์ที่ใช้คลอโรฟิลล์อนุพันธ์เพื่อรับรู้แสงสีแดงได้ด้วย
ชื่อวิทยาศาสตร์ของมันนั้นมาจากภาษากรีกโดย malakos ความหมาย "อ่อน" และ osteon แปลว่า "กระดูก"ส่วนสาเหตุที่ใช้ชื่อนี้ก็มาจากขากรรไกรของมันที่ดูผิดปกติจากปลาอื่น ๆ นั้นเอง
== สปีชีส์ ==
ปลาเขี้ยวก้าง แบ่งออกเป็น 2 สปีชีส์หลักได้แก่:
Southern stoplight loosejaw, Malacosteus australis (syn. Malacosteus choristodactylus Vaillant, 1888; Malacosteus danae Regan & Trewavas, 1930; Malacosteus indicus Günther, 1878)
Northern stoplight loosejaw, Malacosteus niger (syn. Malacosteus choristodactylus Vaillant, 1888; Malacosteus danae Regan & Trewavas, 1930; Malacosteus indicus Günther, 1878)
== สถานที่พบ ==
ปลาชนิดนี้สามารถพบได้ทั่วไปในมหาสมุทรต่างๆเช่นมหาสมุทรแปซิฟิก,มหาสมุทรแอตแลนติกและมหาสมุทรอินเดีย ยกเว้นในที่ทะเลเมดิเตอร์เรเนียนที่มีความลึกตังแต่500 เมตร (1,600 ฟุต) และพวกมันไม่ค่อยมีการย้ายถิ่นขึ้นมาบนน้ำตื้นแบบปลาทะเลลึกทั่วไป
==ลักษณะ ==

มีลำตัวยาวมีจมูกสั้นและตาขนาดใหญ่มีรูจมูกกลมด้านข้างของดวงตา ขากรรไกรด้านล้างของมันไม่มีเนื้อหุ้ม มีฟันขนาดใหญ่ด้านหน้าของขากรรไกรและมีฟัวซี่เล็กอยู่ด้านหลังเพื่อควบคุมให้อาหารไหลลงกระเพาะของมัน
== อ้างอิง ==
==ดูเพิ่ม==
ปลาทะเลลึก
สัตว์น้ำเค็ม
ปลาทะเลลึก
โบโน!

โบโน!  วงดนตรีแนว เจป๊อป ในสังกัด เฮลโล! โปรเจกต์ คัดเลือกมาจากสามนักร้องสาวใน เฮลโล! โปรเจกต์ คิดส์ สมาชิกประกอบด้วย  โมโมโกะ ซึงุนางะ และ มิยาบิ นัทสึยากิ จากวง เบอร์รีซ์โคโบ และ ไอริ ซุสุกิ จากวง °C-ute เปิดตัวเมื่อวันที่ 21 กรกฎาคม พ.ศ. 2550 ในงานเทศกาลนิตยสารนากาโยชิ  ซึ่ง ชื่อวง Buono มาจากภาษาอิตาลี แปลว่า อร่อย 
== สมาชิก ==
== ผลงานรูปแบบ Audio CD ==
== ผลงานรูปแบบ DVD/Blu-ray  ==
=== ซิงเกิ้ล V ===
=== ชุดสะสม Preview Video ===
=== ไลฟ์ คอนเสิร์ต ===
== อ้างอิง ==
== แหล่งข้อมูลอื่น ==
Buono!Hong Kong Fans Clubの香港粉絲團 
Buono! official website 
Official Hello! Project profile  
Buono! official blog 
Official Announcement: Shin Unit Buono! Kessei no Oshirase.  
Dohhh Up!: Buono! Self-Introduction  
Shugo Chara! official website  
กลุ่มดนตรีสัญชาติญี่ปุ่น
กลุ่มดนตรีที่ก่อตั้งในปี พ.ศ. 2550
ศิลปินสังกัดโพนีแคนยอน‎
มะเร็งชนิดต่อม

มะเร็งชนิดต่อม หรือ อะดีโนคาร์ซิโนมา (adenocarcinoma) เป็นมะเร็งที่เจริญมาจากเนื้อเยื่อต่อม (glandular tissue) ซึ่งเป็นเยื่อบุผิว (epitheliam) ชนิดหนึ่ง การที่เซลล์มะเร็งจะได้รับการจัดชนิดเป็นมะเร็งชนิดต่อมนั้นไม่จำเป็นต้องเป็นส่วนประกอบของต่อมใดๆ ตราบใดที่ยังแสดงถึงความสามารถในการหลั่งสารอยู่ มะเร็งชนิดนี้สามารถเกิดขึ้นได้กับสัตว์เลี้ยงลูกด้วยนมชั้นสูงบางชนิดรวมถึงมนุษย์ มะเร็งชนิดต่อมที่มีการเปลี่ยนสภาพของเซลล์ดีอาจมีลักษณะคล้ายเนื้อเยื่อต่อมที่เจริญมาได้ ในขณะที่ชนิดที่มีการเปลี่ยนสภาพของเซลล์แย่อาจไม่คล้ายเลยก็ได้ การย้อมสีชิ้นเนื้อจากการตัดชิ้นเนื้อตรวจจะทำให้นักพยาธิวิทยาหรือพยาธิแพทย์สามารถตรวจพบได้ว่าเนื้องอกนั้นๆ เป็นมะเร็งชนิดต่อมหรือชนิดอื่น มะเร็งชนิดต่อมสามารถเกิดขึ้นได้ในหลายๆ ที่ในร่างกายจากการที่มีเนื้อเยื่อต่อมอยู่หลายที่ในร่างกาย เนื้องอกของต่อมไร้ท่อหลายๆ ชนิด เช่น VIPoma insulinoma pheochromocytoma และอื่นๆ มักไม่ถูกเรียกว่าเป็นมะเร็งชนิดต่อมแต่จะถูกเรียกว่า neuroendocrine tumor แทน หากเนื้อเยื่อที่เจริญจากต่อมนั้นมีความผิดปกติแต่ไม่เป็นเนื้อร้ายจะเรียกว่าเนื้องอกต่อม (adenoma) โดยเนื้องอกต่อมซึ่งไม่เป็นเนือ้ร้ายนี้จะไม่ลุกลามเข้าเนื้อเยื่อข้างเคียงและน้อยมากที่จะมีการแพร่กระจาย ในขณะที่มะเร็งชนิดต่อมสามารถลุกลามและแพร่กระจายได้
== อ้างอิง ==
ชนิดของเนื้องอก
ยูเอสเอส เจอรัลด์ อาร์. ฟอร์ด (CVN-78)

ยูเอสเอส เจอรัลด์ อาร์. ฟอร์ด (CVN-78) (USS Gerald R. Ford) เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำใหม่ของกองทัพเรือสหรัฐอเมริกา  ตั้งชื่อตามชื่อของเจอรัลด์ อาร์. ฟอร์ด ประธานาธิบดีแห่งสหรัฐอเมริกาคนที่ 38  ซึ่งเคยเป็นลูกเรือยูเอสเอส มอนเทอเรย์ (CVL-26) ในชั้นอินดีเพนเดนซ์ ออกปฏิบัติการรบในสงครามมหาสมุทรแปซิฟิก ในช่วงสงครามโลกครั้งที่สอง 
ยูเอสเอส เจอรัลด์ อาร์. ฟอร์ด เป็นเรือลำแรกในชั้นเจอรัลด์ อาร์. ฟอร์ด ซึ่งพัฒนามาจากเรือบรรทุกเครื่องบินชั้นนิมิตซ์ มีระวางขับน้ำประมาณ 100,000 ตัน บรรทุกเครื่องบินรบได้ประมาณ 90 ลำ  และติดตั้งเทคโนโลยีที่ช่วยลดการสะท้อนของเรดาร์   มีพิธีวางกระดูกงูเรือตั้งแต่ปลายปี ค.ศ. 2009  มีกำหนดแล้วเสร็จ เข้าประจำการในปี ค.ศ. 2016 แทนที่เรือ ยูเอสเอส เอนเทอร์ไพรซ์ (CVN-65) ที่จะปลดประจำการในปีนั้น 
เรือบรรทุกเครื่องบินชั้นเจอรัลด์ อาร์. ฟอร์ด มีแผนการสร้างทั้งสิ้น จำนวน 10 ลำ   โดยลำถัดจากยูเอสเอส เจอรัลด์ อาร์. ฟอร์ด (CVN-78) คือ ยูเอสเอส จอห์น เอฟ. เคนเนดี (CVN-79) มีกำหนดเข้าประจำการในปี ค.ศ. 2020 และต่อมาคือ ยูเอสเอส เอนเทอร์ไพรซ์ (CVN-80) 
==อ้างอิง==
จ
เรือในสังกัดกองทัพเรือสหรัฐ
เรือบรรทุกอากาศยาน
จ
อิศริยา สายสนั่น

ดร.อิศริยา สายสนั่น (เกิด 5 พฤศจิกายน พ.ศ. 2525) ชื่อเล่น เอ๊ะ เป็นนักแสดงและผู้จัดละครชาวไทย
== ประวัติ ==
อิศริยา สายสนั่น  เกิดเมื่อวันที่ 5 พฤศจิกายน พ.ศ. 2525 เป็นบุตรของรพิพันธ์ สายสนั่น เธอมีพี่น้อง 5 คน โดยเป็นบุตรคนที่ 3 บิดามารดาได้แยกทางกันตั้งแต่เธอยังเด็ก อิศริยา สายสนั่นได้เริ่มเข้าวงการบันเทิงตั้งแต่อายุ 14 ปี โดยมีมารดาเป็นผู้ดูแล โดยอิศริยาได้ศึกษาและทำงานไปพร้อมกัน
== การศึกษา ==
อิศริยาสำเร็จการศึกษาในระดับอนุบาลจนถึงระดับมัธยมศึกษาตอนต้นจาก โรงเรียนอัมพรไพศาล
สำเร็จการศึกษาในระดับมัธยมศึกษาตอนปลายจาก โรงเรียนเซนต์ฟรังค์ซีสซาเวียร์ คอนแวนต์
จากการสอบเทียบระดับมัธยมศึกษาตอนปลายได้ จึงเข้าศึกษา และสำเร็จการศึกษาระดับปริญญาตรีจาก คณะนิติศาสตร์ มหาวิทยาลัยธรรมศาสตร์ ระดับปริญญาโทจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาการบริหารสื่อสารมวลชน และระดับปริญญาเอกจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาการสื่อสารทางการเมือง
== ผลงาน ==
=== ละครโทรทัศน์ ===
=== ซีรีส์-ภาพยนตร์ ===
=== ผู้จัดละคร ===
=== มิวสิกวิดีโอ ===
=== พิธีกร ===
รายการเวทีไท
รายการผู้หญิงถึงผู้หญิง ช่วงตอบปัญหากฎหมาย
รายการแซททีวี
รายการ Gossip with mom
=== ผลงานเขียน ===
หนังสือ ผู้หญิงช่างฟ้อง
== รางวัลที่ได้รับ ==
Miss Motor Show ปี ค.ศ. 1997
รางวัล ลูกกตัญญูจากสภาสังคมสงเคราะห์ ในพระบรมราชูปถัมภ์
รางวัลเทพทองประจำปี พ.ศ. 2551
รางวัล "นางเอกสุขภาพดี" จากนิตยสารสุขภาพดี
รางวัลศิษย์เก่าดีเด่นโรงเรียนอัมพรไพศาล ประจำปี พ.ศ. 2549
เข้าชิงรางวัลคมชัดลึก อวอร์ด ครั้งที่ 4 สาขานักแสดงนำหญิงยอดเยี่ยม จากละครเรื่อง นางบาป
รางวัล กินรีทองคำ นักแสดงหญิงดีเด่น จากละครเรื่อง เลือดกากี ประจำปี พ.ศ. 2566
== อ้างอิง ==
== แหล่งข้อมูลอื่น ==
บุคคลจากจังหวัดนนทบุรี
นักแสดงหญิงชาวไทย
นักแสดงละครโทรทัศน์หญิงชาวไทย
ผู้จัดละครชาวไทย
นักร้องหญิงชาวไทย
นักร้องลูกทุ่งหญิงชาวไทย
บุคคลจากโรงเรียนเซนต์ฟรังซีสซาเวียร์คอนแวนต์
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ประเทศไทยในเอเชียนเกมส์ 2010

ประเทศไทย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
ซึ่งในครั้งนี้ ประเทศไทยนับเป็นประเทศที่ส่งนักกีฬาและเจ้าหน้าที่ที่มีส่วนเกี่ยวข้องไปร่วมด้วยจำนวน 817 คน นับเป็นอันดับ 4 รองจาก ประเทศจีน ซึ่งเป็นเจ้าภาพ, ประเทศเกาหลีใต้ และประเทศญี่ปุ่น
== สรุปเหรียญรางวัล ==
สรุปเหรียญรางวัลที่ประเทศไทยได้รับจากการแข่งขันกีฬาเอเชียนเกมส์ 2010 แยกตามชนิดกีฬา
==เหรียญรางวัล==
==อ้างอิง==
ชาติในเอเชียนเกมส์ 2010
ประเทศไทยในเอเชียนเกมส์
การกลืนกลายทางวัฒนธรรม

การกลืนกลายทางวัฒนธรรม หรือ การผสานกลืนทางวัฒนธรรม (cultural assimilation) คือการโต้ตอบทางการเมืองต่อสถานการณ์ในด้านที่เกี่ยวกับความแตกต่างของชาติพันธุ์ ที่เป็นนโยบายในการส่งเสริมการกลืนชนกลุ่มน้อยเข้ามาเป็นส่วนหนึ่งของวัฒนธรรมของชนหมู่มาก การผสานทางวัฒนธรรมเป็นปรัชญาที่ตรงกันข้ามกับปรัชญาของการยอมรับความแตกต่าง (affirmative philosophy) เช่นในปรัชญาคตินิยมวัฒนธรรมหลากหลาย (multiculturalism) ที่เป็นปรัชญาที่แสวงหาการดำรงความแตกต่างของชนกลุ่มต่าง ๆ ในสังคม
คำว่า "การกลืนกลาย" หรือ "assimilation" มักจะเป็นคำที่ใช้กับชนอพยพ เข้าไปตั้งถิ่นฐานในดินแดนใหม่ เช่นกลุ่มชาติพันธุ์ต่าง ๆ ที่อพยพเข้ามาตั้งถิ่นฐานในสหรัฐ ประเพณีใหม่และทัศนคติก็จะได้รับจากการติดต่อและการสนทนาปราศรัย แต่การรับวัฒนธรรมใหม่ไม่ได้เป็นสิ่งที่เกิดขึ้นทางเดียว ชนอพยพแต่ละกลุ่มต่างก็มีส่วนในการนำวัฒนธรรมของตนเองเข้ามาผสานกับวัฒนธรรมในสังคมใหม่ด้วย การกลืนกลายมักจะเป็นกระบวนการที่ค่อยเป็นค่อยไปและมากน้อยตามแต่สถานการณ์ การการผสานกลืนที่สมบูรณ์เกิดขึ้นเมื่อสังคมไม่อาจจะแยกระหว่างผู้ตั้งถิ่นฐานอยู่เดิมและผู้ที่เข้ามาใหม่ได้
== อ้างอิง ==
Julius Drachsler. (1920) Democracy and Assimilation. The Blending of Immigrant Heritages in America, Macmillan, 275 pages
== ดูเพิ่ม ==
วัฒนธรรม
== แหล่งข้อมูลอื่น ==
Asian-Nation: Asian American Assimilation & Ethnic Identity
From Paris to Cairo: Resistance of the Unacculturated 
 
ภูมิศาสตร์วัฒนธรรม
การเมืองเรื่องชาติพันธุ์
เดวิด โครเนนเบิร์ก

เดวิด โครเนนเบิร์ก (อังกฤษ: David Cronenberg) ผู้กำกับภาพยนตร์ชาวแคนาดา ผู้มีชื่อเสียงอย่างมากในภาพยนตร์แนวไซไฟสยองขวัญและความรุนแรง มีผลงานมากมายสำหรับภาพยนตร์ในแนวนี้ตั้งแต่ปลายทศวรรษที่ 70 จนได้รับฉายาว่า "เจ้าแห่งเลือด" (Baron of Blood)
เดวิด โครเนนเบิร์ก มีชื่อเต็มว่า เดวิด พอล โครเนนเบิร์ก (David Paul Cronenberg) เกิดเมื่อวันที่ 15 มีนาคม ค.ศ. 1943 ที่โทรอนโต ประเทศแคนาดา โครเนนเบิร์กจบการศึกษาจากมหาวิทยาลัยโทรอนโต เริ่มต้นงานภาพยนตร์ครั้งแรกจากการสร้างภาพยนตร์ขนาด 16 มิลลิเมตร , 35 มิลลิเมตร และภาพยนตร์สั้น
ในปี ค.ศ. 1975 โครเนนเบิร์กได้สร้างภาพยนตร์ใหญ่เรื่องแรก คือ Shivers ซึ่งได้ชื่อว่าเป็นภาพยนตร์ที่คืนทุนสร้างได้เร็วที่สุดในประวัติศาสตร์ภาพยนตร์ของแคนาดา  จากนั้นโครเนนเบิร์กก็ได้กำกับภาพยนตร์ในอีกหลาย ๆ เรื่องต่อมา ซึ่งล้วนแต่เป็นภาพยนตร์ที่เกี่ยวกับความตายความสยองขวัญ หรือไซไฟเทคโนโลยีทั้งนั้น ซึ่งสร้างชื่อเสียงให้กับตัวเขาเองอย่างมาก เช่น Scanners ในปี ค.ศ. 1981, Videodrome นำแสดงโดย เจมส์ วู้ดส์ และ The Dead Zone นำแสดงโดย คริสโตเฟอร์ วอลเคน และมาร์ติน ชีน ในปี ค.ศ. 1983, The Fly นำแสดงโดย เจฟฟ์ โกลด์บลุม และจีนา เดวิส ในปี ค.ศ. 1986, Dead Ringers ในปี ค.ศ. 1988, Naked Lunch ในปี ค.ศ. 1991, eXistenZ นำแสดงโดย จูด ลอว์ และเจนนิเฟอร์ เจสัน ลีห์ ในปี ค.ศ. 1999 นอกจากนี้แล้วโครเนนเบิร์กยังเคยสร้างภาพยนตร์ประเภทอื่นที่นอกเหนือจากนี้ด้วย เช่น M. Butterfly ในปี ค.ศ. 1993, Crash นำแสดงโดย เจมส์ สเปเดอร์ และฮอลลี ฮันเตอร์ ในปี ค.ศ. 1996, Spider นำแสดงโดย เรล์ฟ ไฟนส์ ในปี ค.ศ. 2002 เป็นต้น
ผลงานในระยะหลังได้แก่ A History of Violence ในปี ค.ศ. 2006 และ Eastern Promises ในปี ค.ศ. 2007 ซึ่งทั้ง 2 เรื่องนี้นำแสดงโดย วิกโก มอร์เทนเซน
จากผลงานอันมากมายและขึ้นชื่อ ทำให้โครเนนเบิร์กได้รับปริญญาดุษฎีบัณฑิตกิตติมศักดิ์จากมหาวิทยาลัยโทรอนโต เมื่อเดือนมิถุนายน ปี ค.ศ. 2001 และได้รับคัดเลือกให้เป็นกรรมการตัดสินในเทศกาลภาพยนตร์เมืองคานส์ ตั้งแต่ปี ค.ศ. 1999 อีกด้วย
==อ้างอิง==
==แหล่งข้อมูลอื่น==
ข้อมูลจากIMDb
โหวต 10 หนังของ David Cronenberg ( เดวิด โครเนนเบิร์ก ) ที่คุณประทับใจ จากเว็บไซต์พันทิป
ผู้กำกับภาพยนตร์ชาวแคนาดา
นักเขียนบทภาพยนตร์
ผู้อำนวยการสร้างภาพยนตร์
การแผลงเป็นอังกฤษ

การแผลงเป็นอังกฤษ หรือ การถ่ายเสียงและถอดอักษรเป็นอังกฤษ (Anglicisation หรือ Anglicization) คือกระบวนการในการเปลี่ยนภาษาพูดหรือภาษาเขียนของภาษาอื่นที่ไม่ใช่ภาษาอังกฤษ มาเป็นสิ่งที่เข้าใจได้ในภาษาอังกฤษสำหรับผู้พูดภาษาอังกฤษ หรือโดยนัยทั่วไปคือ การเปลี่ยนคำในภาษาอื่นให้กลายเป็นคำในภาษาอังกฤษตามรูปแบบหรือตัวอักษร
การแผลงเป็นอังกฤษมักจะหมายถึงกระบวนการในการเปลี่ยนการออกเสียงหรือการสะกดตัวของคำในภาษาต่างประเทศที่ยืมมาใช้ในภาษาอังกฤษ นอกจากนั้นชื่อตัวก็อาจจะทำการแผลงเป็นอังกฤษ เช่นชื่อของชนอพยพเข้าไปตั้งถิ่นฐานในประเทศที่ใช้ภาษาอังกฤษเป็นภาษาพูด ก็อาจจะได้รับการแปลงเพื่อทำให้ง่ายต่อการปรับตัวเข้ากับสภาพแวดล้อมของประเทศใหม่ เช่นนามสกุล “Battenberg” (ออกเสียงบัตเตนแบร์ก) ก็ได้รับการเปลี่ยนเป็น “Mountbatten” (ออกเสียงเมานท์แบตเตน) เพื่อให้ฟังเป็นภาษาอังกฤษมากขึ้นกว่าต้นรากเดิมที่เป็นภาษาเยอรมันเป็นต้น
== การแผลงเป็นอเมริกัน ==
ชาวอเมริกันบางคนมักจะใช้คำว่า “การแผลงเป็นอเมริกัน” เมื่อกล่าวถึงไม่ว่าจะเป็นการเปลี่ยนสิ่งใดที่เปลี่ยนมาเป็นภาษาอังกฤษ ที่มักจะใช้กับคำภาษาสเปนจากเม็กซิโกและประเทศในบริเวณใกล้เคียงที่ใช้ภาษาสเปนเป็นภาษาพูด เพราะตำแหน่งที่ตั้งทางภูมิศาสตร์ที่อยู่ใกล้เคียงกัน
== อ้างอิง ==
== ดูเพิ่ม ==
การผสานกลืนทางวัฒนธรรม
การแผลงเป็นอเมริกัน
== แหล่งข้อมูลอื่น ==
การทับศัพท์
การกลืนกลายทางวัฒนธรรม
ภาษาอังกฤษ
การสร้างคำ
การเมืองเรื่องชาติพันธุ์
การแผลงเป็นอเมริกัน

การแผลงเป็นอเมริกัน (Americanization หรือ Americanisation, ) เป็นคำที่ใช้ในการบรรยายอิทธิพลของสหรัฐอเมริกาต่อวัฒนธรรมของชาติอื่นๆ ที่รวมทั้งการโลกาภิวัตน์ของธุรกิจ, วัฒนธรรม, เทคโนโลยี และ วิถีชีวิตแบบอเมริกัน ความหมายโดยนัยของคำว่าการแผลงเป็นอเมริกันมักจะมีความหมายในทางลบ เพราะความลามปามของการแพร่ขยายและคุณค่าทางวัฒนธรรมที่แตกต่างจากวัฒนธรรมอนุรักษนิยมโดยทั่วไป
== อ้างอิง ==
Robert W. Rydell, Rob Kroes: Buffalo Bill in Bologna. The Americanization of the World, 1869-1922, University of Chicago Press, 2005, ISBN 0-226-73242-8
== ดูเพิ่ม ==
การผสานกลืนทางวัฒนธรรม
การแผลงเป็นอังกฤษ
== แหล่งข้อมูลอื่น ==
การกลืนกลายทางวัฒนธรรม
วัฒนธรรมอเมริกัน
วัฒนธรรมตะวันตก
การสร้างคำ
การทับศัพท์
การเมืองเรื่องชาติพันธุ์
ศัพท์เทียม

ศัพท์เทียม (Pseudoword) คือคำที่ดูเหมือนหรือดูเผินๆ จะเป็นคำศัพท์ที่มีความหมายจริงในภาษาหนึ่งภาษาใด แต่อันที่จริงแล้วมิได้เป็นส่วนหนึ่งของศัพทานุกรม ในด้านภาษาศาสตร์ ศัพท์เทียมเป็นคำสำหรับความจำกัดของระบบเสียง ซึ่งหมายความว่าเป็นคำที่ไม่ได้ใช้เสียงหรือกลุ่มเสียงที่ไม่มีในภาษา ซึ่งทำให้ง่ายต่อเจ้าของภาษาที่จะออกเสียง นอกจากนั้นแล้วเมื่อเขียนเป็นลายลักษณ์อักษรแล้วศัพท์เทียมก็จะไม่ใช้กลุ่มอักษรที่ไม่อนุญาตให้ใช้ในภาษาที่ต้องการ เช่นคำว่า “Vonk” แต่คำว่า “dfhnxd” จะไม่ถือว่าเป็นศัพท์เทียมของภาษาอังกฤษ แต่จะเป็น “อศัพท์” (nonword) อศัพท์ตรงกันข้ามกับศัพท์เทียมตรงที่เป็นคำที่ ไม่สามารถออกเสียงได้ และไม่สามารถสะกดได้อย่างดูแล้วถูกต้องตามหลักการสะกดของภาษาตามปกติ
== อ้างอิง ==
National Institute for Literacy
วงศัพท์
การสร้างคำ
ศัพท์เฉพาะกิจ

ศัพท์เฉพาะกิจ (Nonce word) คือคำที่ใช้เพียงครั้งเดียว ที่สร้างขึ้นเพื่อใช้ในโอกาสใดโอกาสหนึ่งโดยไม่หวังที่จะใช้ต่อไปอีกหลังจากนั้น เช่นคำว่า “Quark” ซึ่งเป็นศัพท์เฉพาะกิจในภาษาอังกฤษที่ใช้โดยเจมส์ จอยซ์เท่านั้นใน “มโนสำนึกของฟินเนกัน” ที่ตีพิมพ์ในปี ค.ศ. 1939  เท่านั้นจนกระทั่งเมอร์เรย์ เกลล์-มันน์นำมาอ้างเกี่ยวกับอนุภาคย่อยของอะตอม
ศัพท์เฉพาะกิจมักจะประดิษฐ์ขึ้นมาโดยการรวมคำศัพท์ที่มีอยู่แล้วกับเติมหน้า หรือ เติมหลังเพื่อให้เหมาะกับวัตถุประสงค์ที่ต้องการ หรือ เพื่อเป็นสิ่งชวนขัน ผลที่ออกมาก็จะเป็นศัพท์เทียมประเภทพิเศษ แม้ว่าจะเป็นคำศัพท์ที่ไม่ปรากฏในพจนานุกรม แต่ก็เป็นคำที่เข้าใจได้โดยทันที เช่นคำว่า “Bananaphone” ถ้ามีความจำเป็นที่จะต้องใช้คำนั้นอีก “ศัพท์เฉพาะกิจ” ก็จะเปลี่ยนฐานะเป็นคำศัพท์ที่ใช้กันโดยทั่วไป เช่นคำว่า “neologism” ซึ่งเป็นคำศัพท์ที่ประดิษฐ์ขึ้นใหม่ แต่เป็นคำที่มีความหมายเป็นที่เข้าใจกันทั่วไปได้โดยไม่ยากนัก
ศัพท์เฉพาะกิจมักจะเป็นคำศัพท์ที่สร้างขึ้นเป็นส่วนหนึ่งของวัฒนธรรมสมัยนิยม และ การโฆษณา
ศัพท์เฉพาะกิจเป็นส่วนหนึ่งของการพัฒนาทางภาษาของเด็ก
== ตัวอย่าง ==
“tattarrattat” โดยเจมส์ จอยซ์เท่านั้นใน “ยูลิสซีส” ค.ศ. 1922
“Slithy” ซึ่งเป็นคำสมาสระหว่างคำว่า “slimy” และ คำว่า “lithe” และ “chortle” ซึ่งเป็นคำสมาสระหว่างคำว่า “chuckle” และ คำว่า “snort” และอื่นๆ อีกหลายคำที่ใช้โดย ชาร์ล ลุดวิทซ์ ดอดจ์สัน ใน “Jabberwocky”
“Unidexter” ที่หมายถึงคนขาเดียวที่มีความถนัดขาขวา ซึ่งเป็นคำที่ประดิษฐ์ขึ้นโดยนักแสดงชวนขันปีเตอร์ คุค
== อ้างอิง ==
From clusters to words: grammatical models of nonce-word acceptability
On Words and Upwards! - A collection of humorous nonce words.
วงศัพท์
การสร้างคำ
เดอะบอส

เดอะบอส (The Boss;  มักเรียกกันว่า DGNA หรือแบบไม่ถูกต้อง D-NA) เป็นวงบอยแบนด์ชาวเกาหลีใต้ก่อตั้งโดยโอเพนเวิลด์เอนเตอร์เทนเมนต์ ในปี 2010 ปัจจุบันมีสมาชิกสี่คน ในเกาหลีใต้พวกเขารู้จักกันในชื่อ Dae Guk Nam Ah ซึ่งมีความหมายตามตัวอักษรว่า "The Boys of Super Space" ซึ่งเป็นที่มาของชื่อภาษาอังกฤษว่า "The Boss" และในญี่ปุ่นเรียกว่า Daikoku Danji (大国男児)
== ประวัติ ==
== สมาชิก ==
ปัจจุบัน
คารัม (Karam, 가람)
ฮย็อนมิน (Hyunmin, 현민)
อินจุน (Injun, 인준)
เจย์ (Jay, 제이)
อดีต
มิกะ (Mika, 미카)
== ผลงานเพลง ==
Love Letters (2012)
On The Way (2013)
== ผลงานการแสดง ==
== อ้างอิง ==
กลุ่มดนตรีแดนซ์สัญชาติเกาหลีใต้
กลุ่มดนตรีที่ก่อตั้งในปี พ.ศ. 2553
กลุ่มดนตรีเคป็อป
ดนตรียุคอิมเพรสชันนิสม์

ยุคอิมเพรสชันนิสม์ (Impressionist music) เป็นยุคของดนตรีในช่วงระหว่าง ค.ศ.1890-1910 ซึ่งรวมอยู่ในช่วงเวลาหนึ่งของยุคโรแมนติก ดนตรีของยุคอิมเพรสชั่นนิสม์ได้รับการพัฒนาโดยโคล้ด เดอบุซซี ผู้ประพันธ์เพลงชาวฝรั่งเศส ลักษณะดนตรีของยุคอิมเพรสชั่นนิสม์เต็มไปด้วยจินตนาการ อารมณ์ที่เพ้อฝัน ฝันเฟื่อง อารมณ์ที่ล่องลอยอย่างสงบและนิ่มนวลละมุนละไม ผู้ฟังจะรู้สึกเสมือนว่าได้สัมผัสกับบรรยากาศตอนรุ่งสางในกลุ่มหมอกที่มีแสงแดดอ่อนๆ สลัวๆ ต่างไปจากดนตรีสมัยโรแมนติกที่ก่อให้เกิดความสะเทือนอารมณ์
==ลักษณะสำคัญของเพลง==
ลักษณะของเพลงในยุคอิมเพรสชั่นนิสม์จะใช้บันไดเสียงแบบเสียงเต็ม (Whole-tone scale) ซึ่งทำให้บทเพลงมีลักษณะลึกลับ คลุมเครือไม่กระจ่างชัด เพราะคอร์ดที่ใช้จะเป็นลักษณะคอร์ดอ๊อกเมนเต็ด (Augmented) มีการใช้คอร์ดคู่ 6 ขนาน การประสานเสียงไม่เป็นไปตามกฎเกณฑ์ รูปแบบของเพลงเป็นแบบง่ายๆ มักเป็นบทเพลงสั้นๆ รวมเป็นชุด
==นักดนตรีอิมเพรสชันนิสม์==
โคล้ด เดอบุซซี (Claude Debussy, ค.ศ.1862-1918)
มอริส ราเวล (Maurice Ravel, ค.ศ.1875-1937)
เอริก ซาตี (Erik Satie ค.ศ. 1866–1925)
เฟรเดอริก เดอลิอุส (Frederick Delius ค.ศ. 1862-1934)
==บทประพันธ์ที่สำคัญในยุค==
Clair de Lune (Piano music) - เดอบุซซี
Prelude to the Afternoon of a Faun (Symphonic poem) - เดอบุซซี
Borelo (Ballet music) - ราเวล
Gymnopédie No. 1 - ซาตี
== อ้างอิง ==
คมสันต์ วงค์วรรณ์. ดนตรีตะวันตก. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2551
ณรุทธ์ สุทธจิตต์. สังคีตนิยม ความซาบซึ้งในดนตรีตะวันตก. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2548
ยุคดนตรี
ศิลปะจินตนิยม
แท็บ ฮันเตอร์

แท็บ ฮันเตอร์ (Tab Hunter; 11 กรกฎาคม 1931-8 กรกฎาคม 2018) เป็นอดีตนักร้องชาวอเมริกัน อดีตนักแสดง อดีตทีนไอดอลและนักเขียน มีผลงานแสดงภาพยนตร์มากกว่า 40 เรื่อง
==ผลงานแสดง==
The Lawless (1950)
Saturday Island (1952)
Gun Belt (1953)
The Steel Lady (1953)
Return to Treasure Island (1954)
Track of the Cat (1954)
Battle Cry (1955)
The Sea Chase (1955)
The Burning Hills (1956)
The Girl He Left Behind (1956)
Lafayette Escadrille (1958)
Gunman's Walk (1958)
Damn Yankees (1958)
They Came to Cordura (1959)
That Kind of Woman (1959)
The Pleasure of His Company (1961)
The Golden Arrow (1962 film) (1962)
Operation Bikini (1963)
Man with Two Faces (1964)
Ride the Wild Surf (1964)
War-Gods of the Deep (1965)
The Loved One (1965)
Birds Do It (1966)
The Fickle Finger of Fate (1967)
Hostile Guns (1967)
Vengeance Is My Forgiveness (1968)
The Last Chance (1968 film) (1968)
The Legion of No Return (1969)
The Arousers (1970)
The Life and Times of Judge Roy Bean (1972)
Sweet Kill (1973)
Timber Tramps (1975)
Won Ton Ton, the Dog Who Saved Hollywood (1976)
The Kid From Left Field (1979)
Polyester (1981)
Pandemonium (1982)
Grease 2 (1982)
Lust in the Dust (1985)
Grotesque (1988 film) (1988)
Cameron's Closet (1989)
Out of the Dark (1989)
Dark Horse (1992)
Wild Bill: Hollywood Maverick (1996)
== อ้างอิง ==
บุคคลที่เกิดในปี พ.ศ. 2474
บุคคลที่เสียชีวิตในปี พ.ศ. 2561
นักแสดงอเมริกัน
นักร้องอเมริกัน
บุคคลจากนครนิวยอร์ก